Paul Rodriguez (Politiker)

Peter Rodriguez is en Politiker ut Belize (UDP).

Rodriguez is in Brietsch-Honduras boren. He weer op dat St. John’s College un is denn op en Preesterseminar von de Jesuiten in de USA wesselt, üm kathoolschen Preester to warrn.Paul of Belize, Amandala an’n 30. Mai 2014 Dat Seminar hett he aver nich afslaten un is in de Midd von de Johren 1960 na Brietsch-Honduras trügg. He weer Chefreadaktör von dat Bladd The Reporter in Belize-Stadt. Tosätzlich hett he 1970 de Liberal Party mit grünnt, de sik in’n September 1973 mit annere Partein to de United Democratic Party (UDP) tohoopslaten hett.Robert J. Alexander: Political Parties of the Americas: Canada, Latin America, and the West Indies. Greenwood Press, 1982, Sied 112 Bi de Wahl to’n Stadtraad von Belize-Stadt in’n Oktober 1974 is Rodriguez för de UDP antreden un wählt worrn. He hett denn dat Amt as Börgermeester von Belize-Stadt övernahmen. Ok bi de Wahlen 1977 is he wedderwählt worrn un bet 1980 Börgermeester bleven.Myrtle Palacio: Belize City Council Election Results 1962 to 2003

Bi de Parlamentswahl in Belize 1974 is he in’n Wahlkreis Pickstock gegen Adolfo Lizarraga von de PUP antreden un hett mit 48,9 % von de Stimmen knapp verloren (Lizarraga harr blots veer Stimmen mehr). Ok bi de Wahl 1979 is he in’n sülven Wahlkreis wedder antreden. Dütmaal hett he mit 46,6 % gegen Jane Usher von de PUP verloren. Na düsse verloren Wahlen hett he sik 1980 ut de aktive Politik trüggtagen.Robert J. Alexander: Political Parties of the Americas: Canada, Latin America, and the West Indies. Greenwood Press, 1982, Sied 117

1999 is Rodriguez Ombudsmann för Belize worrn, wat he bet 2008 bleven is. He weer dormit de eerste Ombudsmann för Belize.

 Ehren 

To Neejohr 2000 is Rodriguez Officer of the Most Excellent Order of the British Empire worrn.

 Footnoten 

Kategorie:Mann
Kategorie:Politiker
Kategorie:Börger von Belize
Kategorie:Maat von de United Democratic Party (Belize)
Kategorie:Boren in dat 20. Johrhunnert
Kategorie:Börgermeester (Belize)